<p>العدس ماشي أكلة <u>مفضلة</u> عند المغاربة، لعدس <u>أكلة</u> تفرضات <u>على</u> <u>العديد</u> <i>من</i> المغاربة نظرا لرخص <u>الثمن</u> ديالها وحيث غي كيلو منها وعرام ديال الخبز كيوكل طاشمة ديال <b>بنادم</b> ، وحتى الطريقة باش <i>كياكلو</i> <b>المغاربة</b> العدس راه كياكلو الخبز <u>كيدوزوه</u> <i>بالعدس</i> ماشي العدس، لذا <b>فهي</b> أكلة لي <i>تربات</i> بيها أجيال ديال <u>الناس</u> الفقراء <u>والبسطاء</u> <u>ودوي</u> الدخل المحدود حيث <i>مجبرين</i> ، <b>وطبعا</b> الى توفرات <b>حاجات</b> خريين مكانوش غادي <b>يعتابروا</b> العدس <u>أكلة</u> مفضلة بالإضافة الى سهولة التحضير ديالو، ولكن <u>راه</u> ملي كيتقاد <u>فالدار</u> مكتلقاش <b>الأطفال</b> فرحانين وكيقولوا شكرا ماما <b>طيبتي</b> لينا العدس ، أغلبهم <u>كتلقاهم</u> <u>مكرهين</u> <b>وكيقولوا</b> واش عاوتاني العدس ، <u>هاد</u> الدار <u>ولات</u> كي الحبس <b>عايشين</b> غي <b>بالعدس</b> واللوبيا</p>
<p>ولكن <i>فالواقع</i> واش <i>العدس</i> مهم حتى لهاد الدرجة <b>فموائد</b> الأسر <i>المحدودة</i> الدخل <b>،</b> كنظن أنه لا ، <b>وأن</b> المغاربة كيطيبوا عدة وجبات <b>أخرى</b> وكتبقى الوجبة الأساسية هي الدواز بالخضرة <b>ولا</b> المرقة <b>بالدجاج</b> <u>أو</u> اللحم <u>،</u> <i>بينما</i> العدس كيتستهلك ففترة <b>معينة</b> ملي <u>كيبرد</u> الحال <b>وماشي</b> بكثرة <i>الى</i> <b>تدار</b> غي مرة <u>فالسيمانة</u> متقولها لحد، والمكان الوحيد لي كيتستهلك <b>فيه</b> العدس بكثرة هو <i>الحبس</i> <i>كيجيبوه</i> جوج مرات <u>فالسيمانة</u> وحتى <b>هو</b> كيتستهلك غي فالبرد <i>ملي</i> <u>كيسخن</u> <b>الحال</b> قليل <i>لي</i> <i>كيولي</i> يشدو ، كنظن أن <i>الأمر</i> ضجة اعلامية أكثر <u>منه</u> ضرر لحق بالمستهلك المغربي <u>،</u> أنا <b>نيت</b> <b>مثلا</b> <i>الى</i> لقيت <u>شي</u> حاجة <b>تزادت</b> <b>فالثمن</b> <i>بزاف</i> غادي نولي نتسائل علاش وكيفاش واخا ماداخلاش ضمن الإستهلاك ديالي</p>
<p>ولكن الغريب في الأمر <u>هو</u> <u>تدخل</u> الحكومة فالرفع <b>على</b> <u>الرسوم</u> <b>الجمركية</b> على العدس باش ينقص الثمن ديالو، كأن <i>العدس</i> حقا مادة حيوية فالبلاد وضمان للإستقرار ، والغلاء فالثمن ديالوا كيتطلب تدخل من الدولة أو ستقع الكارثة <b>،</b> بينما كاين حاجات خريين متضرر منهم <i>المستهلك</i> وغير محمي نهائيا وفغياب تدخل تام للدولة ، ومنهم قطاع الصحة والتعليم ، <u>راه</u> <i>ليس</i> <b>بالعدس</b> وحده يحيى <u>الإنسان</u> <b>،</b> <i>وإنما</i> بالعدس والحوت والصحة <b>والقراية</b> والخدمة، والدولة خاص تتدخل فمنع الإحتكار ديال <i>المنتوجات</i> <u>من</u> <i>قبل</i> المضاربين <b>الكبار</b> ، وفإقامة <u>صلاة</u> الإستسقاء من <u>أجل</u> سنة فلاحية جيدة</p>
<p>بالنسبة <u>لدولة</u> ف2016 <b>وجزء</b> من <i>اقتصادها</i> <i>متعلق</i> <b>بالتساقطات</b> المطرية، فالأحرى <i>أنها</i> تخلق <u>حلول</u> للنهوض الفلاحي فالمغرب <b>عوض</b> رفع <b>الرسوم</b> الجمركية على <i>بعض</i> <u>المنتوجات</u> ، وتهتم بالفلاح المغربي ماشي بالمستورد ، ولكن <i>للأسف</i> <u>هذا</u> <u>نتيجة</u> سنوات من <i>السياسات</i> اللامجدية ، ومع <b>تعويم</b> العملة باقي نقدروا نشوفوا كثر <u>،</u> غي هو وكان <b>العدس</b> <i>راه</i> <b>ماشي</b> أساسي فالمائدة المغربية كثر من حاجات خريين وهادي مجرد زوبعة <b>لا</b> غير</p>
<p></p>